**Tomine Mikkeline Eide** (født 11. desember 1997) er en norsk klassisk sanger.

Skolering
---------

Fem-seks år gammel begynte hun å ta cellotimer, og ti år gammel begynte hun å ta sangtimer. Året etter ble hun tatt opp i talentprogrammet til Bergen Kulturskole.

Sceneopptreden
--------------

Eide har vært solist i Grieghallen ved flere anledninger, blant annet med Bergen Fillharmoniske Orkester, Forsvarets Musikkorps, Ung Symfoni. Hun har også opptrådt under Festspillene i Bergen.

I 2010 sang Eide under Raftoprisutdelingen ved Den Nationale Scene, i 2012 sang hun på folkefesten for Aung San Suu Kyi på Torgallmenningen i Bergen for 20 000 tilhørere, og i 2017 under åpningsseremonien til sykkel-VM i Bergen. Eide sang også under festmiddagen i Håkonshallen i 2016 ved Raftoprisens 20-årsjubileum, der flere av de tidligere prisvinnerne var tilstede.[]

I desember 2013 medvirket Eide under BKKs årlig julekonserter i Johanneskirken. BTs anmelder roste opptredenen hennes:

> *Det starter stille og sakralt med en praktfull fremføring av «Sonjas sang til julestjernen» av Tomine Mikkeline Eide. Til tross for at det bare er noen dager siden hun fylte seksten, er hun allerede en erfaren musiker og teaterskuespiller, og må kanskje regnes som det største musikalske talentet i Bergen for tiden.*
> 
> 

Da mottager av Nobels fredspris Malala Yousafzai besøkte Oslo i juni 2014, sang Eide under en seremoni. I tillegg opptrådte hun i forbindelse med Nobels fredsprisutdeling i desember 2014 på en festkonsert i Gamle Logen hvor Yousafzai og Kailash Satyarthi var tilstede.

I oktober 2014 var Eide på sin første turné. Hun var support- og oppvarmingsartist på Aled Jones' tre ukers turné i England og Wales. Hun har vært solist med Bergen Nord Kammerkor, og sunget for dronning Sonja og statsminister Erna Solberg flere ganger.

Album
-----

Hun signerte kontrakt med Universal Music i svært ung alder, og spilte inn sitt debutalbum som trettenåring. Universal Music ga ut albumet *Tomine Mikkeline* 21. juni 2013. da hun var 15 år gammel. Albumet fikk terningkast 5 av VGs anmelder.

På teaterscenen
---------------

Tomine har sceneerfaring fra musikal- og skuespillerroller ved Den Nationale Scene, og har blant annet spilt Lille Cosette i *Les Miserables*, «Dik-Dine» i musikalen *Svartediket*, Bertha Muller i *Et bedre sted,* «Dronning Isabella» i *Dyveke,* en rolle i *Blackbird* og "Unge Kristin" i *Kristin Lavransdatter.* Hun spilte rollen som «Unge Nina Grieg» i forestillingen om Nina Grieg som ble spilt i villaen på Troldhaugen, Bergen i 2013. Hun har også har lest inn replikker til teaterstykket Gelsomina og hatt en liten rolle i operaen La Boheme.

Film
----

I 2012/2013 spilte hun inn sin første spillefilm, som rollefiguren Astrid i den kanadiske spillefilmen *Violent.* Filmen hadde premiere på Karlovy Vary Filmfestival i Tsjekkia i juni 2014. *Violent* har også blitt vist under andre festivaler, blant annet San Sebastian Film Festival og Vancouver International Film Festival og Los Cabos International Film Festival.

I tillegg spiller hun den eneste rollen i kortfilmen *Søsteren* produsert av GunFilm, og har medvirket i en rekke andre kortfilmer samt to reklamefilmer.

Utmerkelser og priser
---------------------

Eide har blitt tildelt Ole Bulls stipend for 2020. I 2017 fikk hun Gunvor og Sigvar Ellingsens legat. I september 2013 mottok hun Bergen kommunes talentpris. Hun har også mottatt talentstipendet som deles ut av Bergen Filharmoniske Orkester og Sparebank Vest, Drømmestipendet som deles ut av Norsk Kulturskoleråd og Norsk Tipping, og G9alt-stipendet som deles ut av Sparebank 1 SR-bank. Hun har vunnet førsteprisen i Ungdommens Musikkmesterskap på Musikkhøgskolen i Oslo to ganger; den andre gangen fikk hun 25 av 25 mulige poeng. Juryen skrev dette om Eidess fremførelse:
*Du har kommet utrolig langt når det gjelder sangteknisk forståelse. Du har en besnerende klang. Vi fikk gåsehud! Du har musikalitet, god frasering og god tekst forståelse. Flott register. Du er et fabelaktig talent!*.

Eide har sunget konsert i Den Norske Opera i Oslo og på AD Astras konsert «Unge Talenter» i Drøbak Kirke.

Referanser
----------

1. ↑   Discogs, Discogs artist-ID 3345239, besøkt 9. oktober 2017[Hentet fra Wikidata]
2. ↑  «Plateanmeldelse: Tomine Mikkeline - «Tomine Mikkeline»». *VG* **(norsk)**. Besøkt 5. februar 2017.
3. 1 2  «Superstrupen». *www.ba.no* **(norsk)**. 8. desember 2013. Besøkt 5. februar 2017.
4. 1 2  «Musikalsk søskenkjærlighet». *Bergensavisen*. 28. desember 2009.
5. ↑  «Gir ut sine yndlingssanger». *Bergens Tidende*. 21. juni 2013.
6. ↑  «På farten med Bjarten» Arkivert 2. februar 2017 hos Wayback Machine.
7. ↑  «Raftoprisen program 2010» (PDF). Arkivert fra originalen (PDF) 2. februar 2017. Besøkt 26. januar 2017.
8. ↑  «14-åring skal synge for Suu Kyi». *www.ba.no* **(norsk)**. 16. juni 2012. Besøkt 22. november 2020.
9. ↑  «Slapp VM-åpningsseremoni som heldigvis ender riktig bra». *www.bt.no*. Besøkt 22. november 2020.
10. ↑  «Se Maria Mena gratis i Johanneskirken». *www.ba.no* **(norsk)**. 25. oktober 2013. Besøkt 5. februar 2017.
11. ↑  «– Gratulerer, Bergen, med en ny stjerne». *www.ba.no* **(norsk)**. 13. desember 2013. Besøkt 5. februar 2017.
12. ↑  «Herlig blanding av skjemt og alvor». *Bergens Tidende*. 13. desember 2013. Arkivert fra originalen 2. februar 2017. Besøkt 5. februar 2017.
13. ↑  «Sang for Malala». *Fanaposten* **(norsk)**. 4. november 2014. Arkivert fra originalen 2. februar 2017. Besøkt 5. februar 2017.
14. ↑  «Ungt bergenstalent på vei ut i verden». *www.bt.no*. 25. november 2014. Besøkt 22. november 2020. «— Jeg var oppvarmer for Aled Jones på turne i England og Wales tre uker i oktober, i fine konsertsaler. Aled er veldig kjent i Storbritannia.»
15. ↑  «Tomine Mikkeline». *Artist Vision* **(engelsk)**. Besøkt 22. november 2020.
16. ↑  «Tomine Mikkeline | Om». *testtominetest*. Besøkt 22. november 2020.
17. ↑  «Plateanmeldelse: Tomine Mikkeline - «Tomine Mikkeline»». *VG* **(norsk)**. 28.06.2013. Besøkt 5. februar 2017.
18. 1 2  «Talentpris til Tomine Mikkeline». *www.fanaposten.no* **(norsk)**. Arkivert fra originalen 2. februar 2017. Besøkt 22. november 2020.
19. ↑  «Nina, en stor liten kvinne». *www.facebook.com*. Besøkt 22. november 2020.
20. ↑  «KVIFF | Violent». *www.kviff.com*. Besøkt 22. november 2020.
21. ↑  Violent Arkivert 2017-02-02, hos Wayback Machine.
22. ↑  «Sosteren». Arkivert fra originalen 2. februar 2017. Besøkt 26. januar 2017.
23. ↑  «Lokale talenter fikk stipend». *www.fanaposten.no* **(norsk)**. Arkivert fra originalen 30. november 2020. Besøkt 22. november 2020.
24. ↑  Tomine biografi Arkivert 2. februar 2017 hos Wayback Machine.
25. ↑  «Tomine (13) skal synge i operaen». *www.ba.no* **(norsk)**. 20. april 2011. Besøkt 22. november 2020.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Discogs
 |